als_Latn dik_Latn sag_Latn
Nata më e rëndësishme e muzikës ishte një event special, që nuk zhgënjeu.
LL Cool J priu festimet, të cilat u mbajtën në Staples Center në Los Angeles. Spektatorët u argëtuan me performanca nga Beyonce, Madonna, Katy Perry, Nicki Minaj dhe Paul McCartney.
Edicioni i 57-të i Grammy nisi me një performancë elektrizuese nga AC/DC, të cilët kënduan hitet e tyre "Rock or Burst" dhe "Highway to Hell".
Çmimi i parë i natës i shkou Sam Smith, në kategorinë "Artisti i ri më i mirë". Këngëtari i "Stay With Me", shumë i emocionuar, bërtiti "Fitova një Grammy" para se të falenderonte familjen dhe miqtë.
Më pas, u ngjit në skenë Ariana Grande për të performuar baladën "Just a Little Bit of Your Heart."
Zakonisht në Grammy shohim dy artistë nga zhanerë të ndryshëm muzikorë të këndojnë bashkë. Edhe mbrëmë nuk pati përjashtim nga rregulli. Nga një podium në mes të audiencës, Jessie J këndoi bashkë me Tom Jones "You've Lost That Lovin' Feelin'".
Çmimi i "Performancës më të Mirë Solo" i shkoi Pharrell Williams për "Happy".
Çmimi i "Arritjeve në Karrierë" shkoi për grupin Bee Gee dhe Barry Gibb pranoi nderimet, bashkë me Pentatonix.
Albumi më i Mirë Pop u vlerësua "In the Lonely Hour" i Sam Smith. Artisti u ngjit në skenë i përlotur dhe falenderoi adhuruesit e tij që e lejojnë të shfaqet ashtu si është vërtetë.
Për herë të parë pas 6 vitesh, Kanye West u ngjit sërish në skenë për të kënduar këngën që i kishte kushtuar nënës së tij të ndjerë "Only One". Pas Kanye, në skenë u ngjit Mbretëresha e Pop-it, Madonna, e cila performoi këngën e re, "Living for Love".
Beck ishte fituesi i rradhës me trofeun për albumin më të mirë rock për "Morning Phase".
Skena më pas i shkoi Beyonces, e cila pranoi çmimin për "Performancën Më të Mirë R&B" për "Drunk In Love".
Ed Sheeran, John Mayer dhe Questlov kënduan hitin "Thinking Out Loud", ndërsa më pas Sheeran performoi "Evil Woman".
Pak momente më vonë, Adam Levine dhe Gwen Stefani performuan "My Heart Is Open".
Albumi më i Mirè Country i shkoi Miranda Albert për "PLatinum".
Hozier performoi hitin e tij "Take me to Church" me Annie Lennox.
Gjatë mbrëmjes, artistët u surprizuan me një video nga Barack Obama, i cili i këshilloi të shpërndanin mesazhe kundër dhunës së grave. Më vonë, Katy perry performoi "By the Grace of God."
Tony Bennett dhe Lady Gaga performuan "Cheek to cheek" nga albumi i tyre i përbashkët jazz. Pas një performance country nga Eric Churc, Brandy Clarck dhe Dwght Yoakam, në skenë u ngjitëm Rihanna, Kanye West dhe Sir Paul McCartney për të performuar "FourFive Seconds".
Pas çmimeve që fitoi, Smith këndoi përkrah Mary J Blige në një performancë spektakolare. Më pas në skenë u ngjit artisti kolombian Juanes, i cili këndoi "Juntos".
Albumi më i Mirë i Vitit i shkoi Beck për "Morning Phase". Vetë artisti u duk shumë u surprizuar.
Vëmendja e të gjithëve shkoi tek fjalimi i Shia LaBeouf, kur prezantoi "Chandelier" e Sia. Menjëherë më pas, skena iu la performancës së këngës, që u shoqërua me kërcim nga Maddie Ziegler dhe Kristen Wiig.
Më pas Akademia i dha çmimin e Këngës Më të Mirë të Vitit Sam Smith, për "Stay With Me".
Beck dhe Chris Martin nga Coldplay performuan së bashku, para se Sam Smith të merrte një Gramafon të Artë për Regjistrimin më të Mirë të Vitit.
Akademia nderoi artistët që humbën jetën vitin e shkuar: Joe Cocker, Joan Rivers dhe Robin Williams.
Në fund, në skenë u ngjitën Beyonce, John Legend dhe Common, të cilët performuan "Take My Hand, Precious Lord" dhe "Glory".
Burimi: E! Online
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn eng_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn